**PREDSTAVE na 8. NE-FESTIVALU GLEDALIŠČA ZATIRANIH**

**Majdina večerna šola**Anja Bezlova
sreda, 5. 8. 2020 ob 20.00

*Prisrčna, angažirana in agresivna mirovnica, upokojena učiteljica matematike Majda iz Mengša, povede svoje učence, pardon, publiko v interaktivno razpravo o mirovništvu, recikliranju, človekovih pravicah, o neskončni uporabi plastičnih vrečk in kako se zavarovati pred atomsko bombo. V času pouka bo pobirala tudi podpise za prepoved vojne v Sloveniji.*

Produkcija: Mosquito Theater

**Kaj pa zdaj?**Skupina Upogljivi upor
sreda, 5. 8. 2020 ob 21.00

*"Kaj pa zdaj?" je predstava mlade artivistične skupine Upogljivi upor, ki naslavlja eno izmed najbolj perečih in s strani družbenih gibanj najbolj naslovljenih političnih tematik. Okoljsko problematiko s tehnikami gledališča zatiranih na oder postavlja z razmislekom o aktualnih dogodkih. Magna, Kemis, Mokrice nam naslovno vprašanje postavljajo z vedno večjo nujnostjo, a "Kaj pa zdaj?" je brez dvoma vprašanje že nekaterih, in vsake nove generacije. Ni nam še odzvonilo. Je pa pet do.*

Produkcija: KUD Transformator

**Srčeva dvojka (delo v nastajanju), (še kar) interaktivna ulična klovnada**Nina Vombergar, Grega Močivnik
četrtek, 6. 8. 2020 ob 20.30

*Srčeva dvojka v iskanju družbe jadra med sanjaštvom in idealizmom na eni, ter pragmatičnostjo in racionalnostjo na drugi strani. Biva v spremenljivi obrestni razdalji do vsakdanjega sveta. Pleše s stanovanjsko poezijo in žonglira z bivanjskimi krediti.*

Produkcija: KUD Ljud

**Dost' je!?**The ReflActive
četrtek, 6. 8. 2020 ob 21.00

*'Dost' je!?' je naslov zadnje predstave ansambla 'The ReflActive', ki spada pod okrilje organizacije TdU-Wien. Ukvarja se z vprašanji povezanimi s 'sistemom': kako ta vpliva na vsako človeško bitje in njen družbeni status? Ali sem dovolj učinkovita? Je moje delo primerno? Ali smem začutiti svoje telo, kako kriči 'Dost' je!' ali bi morala še naprej čakati? Ta vprašanja si zastavljajo 'The ReflActive' v najnovejšem gledališkem komadu.*

Produkcija: TdU Wien.

**Vrvica, ki je rešila svet**Barbara Polajnar, Jaka Andrej Vojevec, Danijela Zajc
petek, 7. 8. 2020 ob 19.00

*Predstava obuja tradicionalni način pripovedovanja zgodb s pomočjo figuric iz vrvice. Pripoved izhaja iz bogate inuitske mitologije in občinstvo popelje od nastanka sveta pa vse do današnjih dni. Ves ta čas sožitje ljudi z naravo spremljajo Kalupaliki, bitja iz inuitske mitologije z zeleno kožo in dolgimi kremplji, pol ribe pol ljudje. Kalupaliki v zgodbi varujejo naravo in skrbijo za ravnovesje med njo in človekom, s svojo grožnjo pa opozarjajo, kako nevarno je, če se to ravnovesje poruši. Predstava skozi starodavno pravljico nagovarja gledalce, naj se zavejo nevarnosti, ki jo predstavljajo podnebne spremembe, in premislijo, kaj lahko sami naredijo, da do nje ne bi prišlo. Predstava je v slovenskem jeziku.*

Produkcija: KUD Transformator, Barbara Polajnar

**Brez jajc ni omlete**Skupina Omletnice\_ki
petek, 7. 8. 2020 ob 20.30

*Brez jajc ni omlete je forumska predstava, v kateri igralci odigrajo kratek prizor zatiranja mlade ženske. Prvi uprizoritvi igralcev sledijo ponovitve z intervencijami, v katerih gled-gledalci pridobijo možnost predstavitve svojih predlogov za soočanje s situacijo, ki jih na odru tudi fizično prikažejo oziroma odigrajo. Temu bo sledila diskusija s širšo publiko o resničnosti intervencije.*

Produkcija: ZIZ, Pekarna Magdalenske mreže Maribor